**Gyakran Ismételt Kérdések**

**A gépi interfész összes funkciója elérhető REST és SOAP interfészen is?**

Jelenleg az általános funkciók (pl. fájlfeltöltés) csak REST interfészen keresztül érhetők el, míg a bizonylatkezelés műveletei REST és SOAP interfészen is.

**Miért nem kaptam üzenetet a tárhelyemre a tesztkörnyezetben elvégzett regisztrációról?**

A tesztrendszerben a felületen jelennek meg a regisztráció során az M2M által visszaadott adatok, a tárhelyre nem küld üzenetet a rendszer. Az éles rendszerben a regisztráció adatai a felületen nem jelennek meg, a regisztrációt végző tárhelyére lesznek elküldve.

**Miért nem fogadja el az ÜPO a felhasználó regisztráció során megadott kliens azonosítót?**

Egyik lehetséges ok az, hogy a tesztkörnyezetben regisztrált kliens azonosítóját próbálják megadni az éles rendszerben a felhasználó regisztráció során. Az egyes azonosítók csak azon a rendszeren belül érvényesek, ahol létrejöttek.

Másik ok lehet, ha a felhasználó már regisztrált a kliensre. Egy felhasználónak csak egy érvényes regisztrációja lehet egy időpontban egy kliensre.

Triviális ok lehet, ha a kliens azonosító másolása során lemaradt egy karakter.

**Kötelező beállítani a beküldött bizonylatok verziószámát?**

Jelenleg nem kötelező. Kikerült az előellenőrzésből, mivel a beküldők egy része nem tartja nyilván a verziószámot, amit korábban az ÁNYK tett a bizonylatba. Nem beküldhető bizonylatverzió esetén a validáció fog hibát jelezni.

**Milyen bizonylatok küldhetők be a gépi interfészen keresztül?**

Gépi interfészen beküldhetők az ÁNYK-val beadható bizonylatok. Olyan bizonylatok beküldésére is lehetőség van, amelyek ÁNYK-n keresztüli beadhatósága le lett tiltva, és már csak ONYA-n küldhetők be.

**Hová érkeznek a NAV-tól a bizonylatbeküldések nyugtái?**

Bizonyos jogosultságok esetén a nyugták nem a beküldő természetes személy, hanem cég tárhelyre érkeznek.

**Kik regisztrálhatnak klienst?**

Kienst cég törvényes képviselője regisztrálhat úgy, hogy az ÜPO-ban a cég profiljába lép be. Rajtuk kívül egyéni vállalkozók is regisztrálhatnak.

**Kik regisztrálhatnak felhasználóként?**

Az M2M 1.0-ban magán személyek regisztrálhatnak felhasználóként. A 2.0-s verzióban tervezzük a szervezeti regisztráció bevezetését, amely biztosítja majd cégek és hivatalok regisztrációját.

**Csoportos adatlekérdezéseket is támogat a gépi interfész?**

AZ 1.0-s verzióban az alapfunkciókon felül csak a bizonylatkezelés támogatott. A 2.0 verzióban tervezzük csoportos lekérdezések pl. csoportos adószámla lekérdezés bevezetését.

**Hol jelenthetem be a hibákat? Hol tehetek fel kérdéseket?**

A tesztkörnyezetre vonatkozóan a GitHub-on a Discussion-ök között várjuk a hibajelzéseket és a kérdéseket : <https://github.com/nav-gov-hu/M2M/discussions>

Az éles rendszerrel kapcsolatosan a NAV portálon keresztül küldhetők bejelentések/kérdések: <https://nav.gov.hu/ugyfeliranytu/keressen_minket/levelkuldes?subjectid=92>